A Színház- és Filmművészeti Egyetem autonómiájának felszámolása miatt kirobbant tiltakozás főszereplői döntően fiatalok. A hallgatók olyan határozott ellenállást mutattak a kormány szándékaival szemben, amelyet rég nem látott Magyarország. A fiatalok egy szűk csoportjáról van szó, vagy szélesebb körben is jellemző ez az attitűd? Mennyire érdekli a fiatalokat a közélet, és mi a véleményük az aktuális kérdésekről? A Political Capital júniusi kutatása szerint a 16–29 éves korosztály nagy része valóban elégedetlen a kormánnyal, és bár többségében passzívak, a politikai érdeklődésük valamelyest erősödött a koronavírus-járvány hatására.